
	1.
	Rīkojuma projekts
10.1. LBTU nekustamo īpašumu visā tā sastāvā nodot Finanšu ministrijas valdījumā;
	Iebildums
Kā jau iepriekš norādīts Finanšu ministrijas 2024.gada 21.februāra atzinumā (iebildums izziņas 11.punktā), nekustamais īpašums "Pilītes", Lielauces pagastā, Dobeles novadā, tika nodots Latvijas Lauksaimniecības universitātei (tagad - Latvijas Biozinātņu un tehnoloģiju universitāte) bez atlīdzības īpašumā saskaņā ar Publiskas personas mantas atsavināšanas likuma 42. panta pirmo daļu. Tā kā nekustamais īpašums vairs nav nepieciešams Ministru kabineta 2016.gada 26.oktobra rīkojumā Nr.621 “Par valsts nekustamo īpašumu nodošanu Latvijas Lauksaimniecības universitātes īpašumā” norādīto funkciju īstenošanai, tas ir nododams atpakaļ valsts īpašumā Finanšu ministrijas valdījumā.
Atkārtoti skaidrojam, ka minētā nekustamā īpašuma nodošana augstskolai funkciju izpildei atšķīrās no tā, kā augstskolai funkciju izpildei tika nodots rīkojuma projekta 11.punktā norādītais nekustamais īpašums "Pils", Lielauces,  pagastā, Dobeles novadā. Nododot augstskolai nekustamo īpašumu  "Pils", Lielauces,  pagastā, Dobeles novadā, netika mainītas īpašuma tiesības, mainījās tikai nekustamā īpašuma valdītājs, savukārt, nododot augstskolai valsts nekustamo īpašumu "Pilītes", Lielauces pagastā, Dobeles novadā, īpašuma tiesības zemesgrāmatā tika pārreģistrētas uz augstskolas vārda. 
Līdz ar to lūdzam precizēt rīkojuma projekta 10.1.apakšpunktu, izsakot to šādā vai līdzīgā redakcijā: 
"10.1. LBTU nekustamo īpašumu visā tā sastāvā saskaņā ar Publiskas personas mantas atsavināšanas likuma 42. panta pirmo daļu un 43.pantu  nodot bez atlīdzības valsts īpašumā Finanšu ministrijas valdījumā;".
Turklāt, anotācijā norādīts, ka rīkojuma projekts paredz saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt minēto nekustamo īpašumu visā tā sastāvā bez atlīdzības valsts īpašumā un nodot Finanšu ministrijas valdījumā.

	2.

10.2. Finanšu ministrijai pārņemt nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
	Priekšlikums
Ievērojot Lielauces pagasta zemesgrāmatas nodalījumā Nr. 100000421547 ("Pilītes", Lielauces pag., Dobeles nov.) II.daļas 1.un 2.iedaļā ierakstītās atzīmes, lūdzam papildināt rīkojuma projekta 10.2.apakšpunktu aiz vārda "personā" ar vārdiem un skaitļiem: 
"un atļaut dzēst Lielauces pagasta zemesgrāmatas nodalījuma Nr.100000421547 II daļas 1.iedaļas ierakstu 3.3. un II daļas 2.iedaļas ierakstu 2.2.".

